Savtî ki rene

Li Savtî ki rene, u: li renant Savtî, ou co: li renant DjwifFE170: savetî qui rène, rènant djwif, rènant savetî (a: juif errant)., c' est ene doûce creyance so ene djin k' a morou petcheu et k' a stî codånêye a dmorer so Tere et cori toltins al disgoviene, d' ene plaece a l' ôte.

 Istwere 
Li paskeye do Savtî ki rene n' a rén a vey avou les vraiyès creyances crustinnes. 

Elle a skepyî el Mîtrinne Ådje, diviè l' 13inme sieke, la k' on djheut k' èn eveke d' Årmeneye esteut on djwif k' esteut al Passion d' Djezus-Cri, et ki, po ene fåte ki n' est djamåy esplikêye, doet dmorer so tere disk' å dfinmint do Monde.

Li no walon li pus corant, ki djåze d' on savtî, vénreut d' on live almand di 1648, la k' on ptit coibjhî d' viyaedje, lomé Ahasverusse, vout k' il åye sitî temoen coirzenoxh do crucifiaedje da Djezus-Cri.

 Dins l' lingaedje walon 
On nd a fwait ene ratourneure: 
måy cou so xhame, nén pus ki l’ Savtî ki rene

Li spoûle esteut si bén cnoxhowe k' elle a divnou ene marke di toubak (Savti qui renne), dipoizêye e 19inme sieke pa Måjhon Henri-Hubert Lemal, rowe do Pont ds Åtches, 4 a Lidje.Charles Semertier, Vocabulaire de l'industrie du tabac et des métiers y ressortissants, BSLLW, t. 38, p. 62)

Gn a-st avou, on mot walon da Guy Fontinne sol ratourneure.


 (esplikêyes da Gui Fontinne, e walon, eyet Gabrièle Davroy, e francès; racourti do l° 176 des Mots walons)

center

 Sourdants 
Categoreye:Doûcès creyances

Categoreye:Doûcès creyances